OpenLLM-France/wikimedia huggingface dataset:
# Francis James Child

Francis James Child, ganet e Boston (Massachusetts) d'ar 1añ a viz C'hwevrer 1825 hag aet da Anaon d'an 11 a viz Gwengolo 1896, a oa un dastumer kanaouennoù eus Stadoù-Unanet Amerika. Kelenner e oa e Skol-veur Harvard hag embannet en deus dastumadoù barzhonegoù saoznek.
Brudet eo e levr Child Ballads e 5 levrenn, embannet etre 1882 ha 1898. Ur studiadenn veur eo an oberenn-se war dachenn ar sonerezh folk saoznek.
# Francis Marion Crawford

Francis Marion Crawford (1854-1909) a oa ur skrivagner stadunanat hag a skrivas istorioù spont.
# Harpagus

Harpagus :
| Harpagus bidentatus, luc'hskeudennet en Ecuador. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Iskerentiad : | Milvinae |
| Anv skiantel ||
| Harpagus Vigors, 1824 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Harpagus a zo ur genad e rummatadur an evned, krouet e 1824 gant al loenoniour iwerzhonat Nicholas Aylward Vigors (1785-1840)

## Spesadoù hag an isspesadoù anezho

Daou spesad bargeded a ya d'ober ar genad :
* Harpagus bidentatus
** H. b. bidentatus ha fasciatus,
* Harpagus diodon.

## Annezva

O c'havout a reer e Kreizamerika, Mec'hiko ha Suamerika, daou (2) isspesad dezho en holl.

## Notennoù ha daveennoù

* ↑ (en) Roadennoù IOC World Bird List diwar-benn Accipitridae/Harpagus (lennet e-barzh d'an 19 a viz Ebrel 2022).
# Harpactes

Harpactes :
| Harpactes duvaucelii ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Trogoniformes |
| Kerentiad : | Trogonidae |
| Genad : | Harpactes |
| D'ar vevoniezh e tenn ar pennad-mañ. ||
Harpactes a zo ur genad e rummatadur an evned, ennañ trogoned.

## Spesadoù

* trogon Filipinez, Harpactes ardens
* trogon Diard, Harpactes diardii
* trogon Duvaucel, Harpactes duvaucelii
* trogon penn ruz, Harpactes erythrocephalus
* trogon Malabar, Harpactes fasciatus
* trogon kilpenn ruz, Harpactes kasumba
* trogon jave melen, Harpactes oreskios
* trogon kanell, Harpactes orrhophaeus
* trogon Ward, Harpactes wardi
* trogon Whitehead, Harpactes whiteheadi
# Harpell

An harpell a zo un elfenn eus re pennañ a ra ur c'hatedral gotek. An harpelloù a veze savet da ziarbenniñ boutadennoù graet gant pouez ar bolz eus an nev, ar c'heur hag an tro-geur.
Gant ar wareg divbantennek hag ar groazigell-volz eo an harpell unan eus an tri elfenn a ra an dibarded gant ar stil gotek. O implijiñ an teknik-mañ e oa tu da skañvaat ar mogerioù tev eus ar stil roman ha neuze brasaat ar prenestroù da zegemer muioc'h a c'houlou e-barzh an ilizioù.
# Haroz broadel

Un haroz broadel zo un haroz lakaed da skeudenn pe enkorfadur ur vroad
* Aljeria : Lalla Fatma N'Soumer, Ali La Pointe
* Belgia : Ambiorix
* Breizh : Anna Vreizh, Yann IV
* Bro-C'hall : Verkingetorix, Janed Ark
* Bulgaria : Vasil Levski
* Filipinez : José Rizal
* Iran : Mirza Kuchak Khan
* Italia : Carmine Crocco, Fra Diavolo, Giuseppe Garibaldi
* Kembre : Owain Glyndŵr
* Kolombia, Venezuela, Perou : Simón Bolívar
* Korsika : Pasquale Paoli
* Kuba : José Marti, William Alexander Morgan
* Bro-Skos : William Wallace
* Hungaria : Imre Nagy
* Rusia : Alexandre Nevski, Ivan Soussanine
* Republik Korea, Korea an Norzh : Yi Sun-sin
* Viêt Nam : Đề Thám, Lê Lợi
* Finland : Carl Gustaf Emil Mannerheim
* Sina : Zhang Xueliang, Mao Zedong
* Suis : Wilhelm Tell, Arnold von Winkelried
* Turkia : Mustafa Fehmi Kubilay, Mustafa Kemal Atatürk
* Ukraina: Haroz eus Ukraina

## Notennoù

* ↑ Bruno Tranchant Vercingétorix ou l’archétype du héros national
* ↑ Site Swiss-info Interview de G.Tell
# Harpalyke (loarenn)

Harpalyke :
| Mankout a ra ul luc'hskeudenn ! Ar pennad-mañ en deus ezhomm eus ul luc'hskeudenn ||
| Dizoloet gant | Scott S. Sheppard, David C. Jewitt, Yanga R. Fernández ha Eugene A. Magnier |
| Dizoloet d'ar | 22 Du 2000 |
| Doareennoù he c'helc'htro ||
| radius krenn | 20 858 000 km |
| Kelc'htro | ? |
| Ezkreizennegezh | 0,2268 |
| Periapsis | ? |
| Apoapsis | ? |
| Prantad reveulziañ | 623,31 d |
| Tizh orbitel krenn | ? |
| Stouadur | 148,644° |
| Loarenn eus | Yaou |
| Doareennoù fizikel ||
| Treuzkiz krenn | ~4 km |
| Pladadur | |
| Gorread | ? |
| Volum | ? |
| Mas | ~1,2×10×10$^{14}$ kg |
| Douester | 2.6 g/cm³ |
| Gravitadur gorre | ~0,00081 m/s² |
| Tizh achap | ? |
| Devezh | ? |
| Stouadur | ? |
| Albedo | 0.04 |
| Sked dre wel | - |
| temp. gorre | ? |
| Gwask atmosferel | ebet |
Harpalyke (eus ar gresianeg αρπαλικη) pe Yaou XXII a zo ul loarenn gilgradek direizh Yaou. Gant ur strollad a steredonourien eus Skol Veur Hawaï e voe dizoloet e 2000. Hi a berc'henn da strollad Ananke, ur strollad a loarennoù a gelc'htro etre 19.3 milion km ha 22.7 milion km gant ur stouadur a 150°. Tost eo,war a seblant, dre e genaozadur, ouzh ar planedennigoù a zoare C.
Betek 2005 e oa anvet S/2000 J 5. Tennañ a ra hec'h anv eus Harpalike, unan eus merc'hed Klymenos, a oa dimezet gantañ, hag unan serc'hed Zeus.
* Loarennoù Yaou
* Adrastrea | Aitne | Amalthea | Ananke | Aoede | Arche | Autonoe | Callisto | Callirrhoe | Carme | Chaldene | Cyllene | Elara | Erinome | Euanthe | Eukelade | Euporie | Europa | Eurydome | Ganymede | Harpalyke | Hegemone | Helike | Hermippe | Himalia | Io | Iocaste | Isonoe | Kale | Kallichore | Kalyke | Karpo | Kore | Leda | Lysithea | Megaclite | Metis | Mneme | Orthosie | Pasiphae | Pasithee | Praxidike | Sinope | Sponde | Taygete | Thebe | Thelxinoe | Themisto | Thyone
* S/2000 J 11 | S/2003 J 2 | S/2003 J 3 | S/2003 J 4 | S/2003 J 5 | S/2003 J 9 | S/2003 J 10 | S/2003 J 12 | S/2003 J 15 | S/2003 J 16 | S/2003 J 17 | S/2003 J 18 | S/2003 J 19 | S/2003 J 23
* Yaou | Koskoriad an Heol
# Harpe noire (ed-du)

Harpe noire eo anv ar ouenn ed-du a gaver aliesañ e Breizh. Gwarezet eo bremañ dindan an anv Blé noir de Bretagne.

## An anv

Roet e oa bet seurt anv d'an had-se dre ma oa bet dibabet ha gounezet da gentañ e ti-feurm La Harpe (e Villejean, Roazhon) d'ar mare ma talveze La Harpe e-giz ti-feurm pleustriñ hag enklask da Skol al Labour-douar Roazhon (1921-1969). An anv-lec'h gallaoueg La Harpe (La Herpe e kartenn Cassini e dibenn an XVIIIvet kantved) a zo da dostaat ouzh un droienn vrezhonek evel "ober un harp" hag ouzh ar verb kar o horellañ er memes mod etre herp-el ha harp-añ. Liamm ebet evel just gant ar benveg sonerezh anvet harpe e galleg.
Padal, deuet soñj d'ar vreserezh Lancelot, er bloavezhioù 90, bresañ bier diwar ed-du, da lâret eo da wir diwar ed-du La Harpe noire. Ha pa oa deuet kistion ar vadeziant, eo bet choazet treiñ Harpe noire ger-ha-ger e brezhoneg : ha deuet war wel ar bier Telenn du !… Da gentañ zoken ar boutailhoù a veze skeudennaouet gant un delenn gelt ; ne badas ket pell, ar breser Guinness o c'houlenn groñs chom ar perc'henn nemetañ war al logo-se. Setu penaos eo deuet an triskell da vezañ arouez an Telenn du.
# Harper's Weekly

Harper's Weekly, A Journal of Civilization a oa ur gazetenn bolitikel stadunanat diazezet e New York. Embannet e oa gant Harper & Brothers etre 1857 ha 1916. Kavet e veze enni keleier eus ar vro hag an estrenvro, skridoù dudi, skridoù politikel pe prederiañ war sujedoù lies. Bez e oa ivez ul lodenn fent, hag ar skeudennoù a oa pouezus mat en identelezh ar gazetenn. Hollbouezus e oa bet ar gazetenn a-fed kelaouiñ e-pad Brezel diabarzh Stadoù-Unanet Amerika. Ar skeudennoù eus an darvoudoù brezel a zo chomet brudet mat hiziv-an-deiz c'hoazh. Pa oa ar gazetenn en he barr, e oa al lec'h ma embanne Thomas Nast e soñjoù politikel.

## Istor

Gant e vreudeur James, John, ha Wesley, Fletcher Harper a oa bet o sevel an ti-embann Harper & Brothers e 1825. O welet penaos e oa bet graet berzh bras gant an Illustrated London News, Harper en doa embannet an Harper's Magazine e 1850. Er gazetenn viziek e oa skrivagnerien brudet evel Charles Dickens ha William Makepeace Thackeray, oc'h embann skridoù lies e-pad meur a vloaz. Dre ma pade ar berzh e voe kroget d'he embann bep sizhun.

## Skeudennoù

* Ludresadenn No compromise With the South (1864), gant Thomas Nast. Goulenn a rae an aozour ne vefe ket klasket ar peoc'h gant ar Gengevread e-pad ar brezel diabarzh stadunanat
* Tresadenn gant William Waud - Burning of McPhersonville 1865 - da ziskouez krizder Sherman e-pad bloavezh diwezhañ ar brezel diabarzh.
# Haroz an Unvaniezh Soviedel

Haroz an Unvaniezh Soviedel ( Герой Советского Союза, Gueroï Sovietskogo Soïouza, en ruseg) eo an uhelañ titl a enor a veze roet en URSS

## Pennad kar

* Ramon Mercader
# Isola

Isola zo "enez" en italianeg, hag ur ger hag a gaver en anv meur a gumun.

### Italia
#### Kumunioù

* Isola d'Asti, e proviñs Asti, e Piemonte
* Isola del Cantone, e Metropol Genova, e Liguria
* Isola del Giglio, e proviñs Grosseto, hag he frazione Isola di Giannutri
* Isola del Gran Sasso d'Italia, e proviñs Teramo, en Abruzzo
* Isola del Liri, e proviñs Frosinone e Lazio
* Isola del Piano, e proviñs Pesaro e Urbino, e Marche
* Isola della Scala, ee proviñs Verona, e Veneto
* Isola delle Femmine, e Meurgêr Palermo, e Sikilia
* Isola di Capo Rizzuto, e proviñs Crotone, e Calabria, hag he frazione Isola di Capo Rizzuto Scalo
* Isola di Fondra, e proviñs Bergamo, e Lombardia
* Isola Dovarese, e [proviñs Cremona]], e Lombardia
* Isola Rizza, e proviñs Verona, e Veneto
* Isola Sant'Antonio, e proviñs Alessandria, e Piemonte
* Isola Vicentina, proviñs Vicenza, e Veneto

#### Lec'hioù all

* Capraia Isola, e proviñs Livorno
* Chignolo d'Isola, e proviñs Bergamo
* Isola: frazione e Siracusa
* Isola Farnese, unan eus an 59 zakad a zo e Roma
* Isola Sacra, unan all eus an 59 zakad a zo e Roma
* Isola San Domino, frazione en Isole Tremiti
* Isola San Nicola, frazione en Isole Tremiti
* Isola di Ariano, e Veneto
* Isolabella, e proviñs Torino
* Isolabona, e proviñs Imperia
* Monte Isola, e proviñs Brescia
* Terno d'Isola, e proviñs Bergamo
* Torre d'Isola, e proviñs Pavia
# Isola Dovarese

Isola Dovarese a zo ur gumun eus Italia, e proviñs Cremona, e rannvro Lombardia.
# Isola Vicentina

Isola Vicentina zo ur gumun en Italia, e Proviñs Vicenza, e rannvro Veneto.
# Isola de Fuori

Isola de Fuori ("Enez A-vaez") zo un enezenn e Meurgêr Palermo, en arvor Sikilia, anavezet ivez evel Isola delle Femmine ("Enez ar Merc'hed"), anv ar gumun ma'z eo stag outi.
Hervez ur vojenn e vije bet un tour enni, war-dro ar bloavezhioù 1500, hag a oa un toull-bac'h evit ar merc'hed.
Kavez ez eus bet dismantroù seizh kirin da lakaat garum, un hili hag a veze klask warnañ en Henamzer. Tammoù amforennoù kartadat ha roman zo bet kavet ivez er mor.
# Isola Sant'Antonio

Isola Sant'Antonio zo ur gumun en Italia, e Piemonte, e proviñs Alessandria.
# Isola d'Asti

Isola d'Asti a zo ur gumun eus Italia e proviñs Asti, hag e rannvro Piemonte.
# Isola Rizza

Isola Rizza (Isola Riza e veneteg) zo ur gumun en Italia, e proviñs Verona, e Veneto.
# Isola dei Cavoli

Isola dei Cavoli ("Enez ar C'haol") zo un enezennig tostik da aod gevred Sardigna, stag ouzh kumun Villasimius. Dont a rafe anv an enez eus ar spesad kaol (Brassica insularis) a gresk enni.
Penn uhelañ an enezenn n'eo ket uheloc'h eget 40 m, anezhañ diazez dismantroù un tour-difenn savet gant soudarded Spagn e 1591.
Tour-tan Isola dei Cavoli, a zo bet savet e 1856, zo 37 m a uhelder.
# Isola del Cantone

Isola del Cantone zo ur gumun eus Italia, e Meurgêr Genova, e rannvro Liguria. Ur 1500 a dud zo enni o chom.

## Kumunioù en-dro dezhi

* Arquata Scrivia, Gavi, Grondona, Mongiardino Ligure, Roccaforte Ligure, e proviñs Alessandria,
* Busalla, Ronco Scrivia, Vobbia, Voltaggio e meurgêr Genova.
# Isola del Giglio

Isola del Giglio a zo ur gumun eus Italia e proviñs Grosseto, e rannvro Toskana.
# Francisco Javier Spagn

Francisco Javier Antonio Pascual Bernardo Francisco de Paula Juan Nepomuceno Aniello Julián (15 C'hwevrer 1757 - 10 Ebrel 1771) a oa mab diwezhañ Carlos de Borbón, Roue Naplez ha Sikilia, ma oa anvet Carlo VII (ne oa ket c'hoazh Carlos III Spagn), hag e bried Maria Amalia von Sachsen, merc'h da Augustus III, roue Pologn.
Mervel a reas da 14 vloaz gant ar vrec'h. Beziet e voe e Manati El Escorial.
# Francisco Macías Nguema

Francisco Macías Nguema (1 a viz Genver 1924 - 29 a viz Gwengolo 1979) a oa ur politikour eus Ginea ar C'heheder, bet prezidant kentañ ar vro.
E 1964 e voe dilennet da vesprezidant gouarnamant emren Ginea ar C'heheder hag e miz Here 1968 ec'h eas da brezidant kentañ ar Stad dizalc'h. Nebeut goude e lakaas da herzel ha lazhañ e eneberien, evel Bonifacio Ondo Edu, bet prezidant ar gouarnamant emren. E 1972 e krogas an diktatouriezh pa en em lakaas prezidant da viken, ministr kentañ ha ministr ar justis hag an arc'hant. E-pad e renad e varvas pe mont en harlu un drederenn eus poblañs ar vro.
D'an 3 a viz Eost 1979 e voe distroadet en un taol-Stad aozet gant e niz Teodoro Obiang Nguema Mbasogo, asambles gant soudarded. Barnet e voe Nguema d'ar marv evit gouennlazh (50 000 den lazhet). Fuzuilhet e voe d'an 29 a viz Gwengolo gant ar gward roueel marokan dre na faote ket d'ar soudarded ginean hen ober pa soñje dezhe e oa Nguema un astez doue.
g • ka • kePrezidanted Ginea ar C'heheder :
* Francisco Macías Nguema · Teodoro Obiang Nguema Mbasogo
# Francisco Gento López

Francisco Gento López (pell anavezetoc'h evel Paco Gento pe Gento), bet ganet d'an 21 a viz Here 1933 e Guarnizo (Kantabria, Spagn), a zo bet ur melldroader etrebroadel spagnol.
Ne anavezas nemet daou gleub a-hed e vicher : Racing de Santander (1952-1953) ha Real Madrid (1953-1971). Gant hemañ ziwezhañ e c'hounezas c'hwec'h gwech Kib ar c'hleuboù kampion europat adalek 1956 betek 1966 (o kemer perzh e daou c'hourfenn ouzpenn e 1962 ha 1964).
Perzh e voe eus linenn argadiñ dibar ar Merengues, a-gevret gant Canário, Luis del Sol, Alfredo Di Stéfano, Joseíto, Raymond Kopa, Ramón Marsal, Enrique Mateos, Ferenc Puskás pe Héctor Rial

## Kib vell-droad ar bed

Askeller kleiz e bost dezhañ war an dachenn, kemeret en devoa perzh Gento e daou zalc'h :
* Kib vell-droad ar bed 1962 bet aozet e Chile,
* Kib vell-droad ar bed 1966 bet aozet e Bro-Saoz.

## Notennoù ha daveennoù

* ↑ Unan eus al lesanvioù a zo bet roet da skipailh Real Madrid.
# Francisco Vásquez de Coronado

Francisco Vásquez de Coronado, ganet e Salamanca (Spagn) e 1510 ha marvet e Mec'hiko d'an 22 Gwengolo 1554 a oa ur c'honkistador spagnol hag en doa treuzet Mec'hiko Nevez ha lodennoù all eus ar pezh zo mervent Stadoù-Unanet Amerika hiziv, etre 1540 ha 1542.

## Buhez

Perzh dibar Coronado e kevandir Amerika eo bezañ deuet a-benn da sioulaat ar jeu gant an henvroidi. Dre se e oa bet anvet evel gouarnour Galizia Nevez (a zo Sinaloa ha Nayarit e Mec'hiko hiziv-an-deiz) e 1538. Kaset e voe d'an hanternoz, da Mec'hiko Nevez m'en em gavas gant Marcos de Niza a gontas dezhañ pegen pinvidik e oa Cibola. C'hoant a savas e Coronado ha kemer a reas penn an hent da zizoleiñ ar gêr-aour. E 1540 ez eas kuit e penn ur bagad 340 Spagnol, 300 henvroad hag ur miliad a sklaved indian pe afrikan.
Mont a reas a-hed aod Mor Cortés, war-zu ar Sonora ha treuziñ a reas ar stêr Gila a-raok en em gavout e Cibola, er c'hornôg d'ar pezh a zo stad Mec'hiko Nevez hiziv. Aze e voe dipitet-bras avat : ne oa ket eus ar gêr-aour, pell alese zoken : ur gêriadenn e oa, tra ken, ma veve an indianed Zuñi. Skarzhet e voe Marcos abalamour m'en doa livet gevier dezhañ.
Coronado a lakaas e grabanoù war Cibola atav hag a yeas da welet 6 kêriadenn zuñi all. Ergerzhadegoù all a gasas aleno : Melchior Diaz a voe kaset davet ar C'holorado d'en em gavout gant Hernando de Alarcón a oa en e garg pourchas boued e Coronado. Pedro de Tovar a voe kaset war-zu an hanternoz ha klevout a reas kaoz eus ur stêr vras, un tammig pelloc'h, e kornôg d'ar stêr Coronado. Garcia Lopez de Cardenas a voe kaset da gavout ar stêr-se hag an European kentañ e voe o welet ar Ganienn vras. Hernando de Alvarado a voe kaset war-zu ar reter hag en em gavout a reas e kêriadennoù tro dro d'ar Río Grande. E unan anezho e chomas e-pad ar goañv (e Tiguex end-eeun, a zo Bernalillo hiziv, er Mec'hiko Nevez). Meur a wezh e voent taget gant an Indianed avat.
Coronado en em gavas gant un Indian a lesanvas an Turk. Hennezh a gomzas diwar-benn Quivira, un takad pinvidik er gwalarn. Lakaat a reas en e soñj mont di, asambles gant an Turk da heñchañ anezhañ. Treuziñ a rajent norzh Mec'hiko-Nevez hag an takad a zo anvet Texas hiziv. Met gaou a lavaras an Turk, pe se a sonjas da Coronado, ha neuze e lakaas anezhañ d'ar marv.
Gant sikour henvroidi all en em gavas e Quivira, ur gêriadenn nepell diouzh ar pezh a zo Lindsborg er C'hansas bremañ. Dipitet e voe adarre. Ne oa ket pinvidik an indianed Quivira (a zo Wichita o anv bremañ). Distreiñ a reas Coronado da dTiguex ma chomas evit ar goañvezh adarre.
E 1542 e tistroas da Vec'hiko, gant 100 den nemetken. Ur spont e voe e ergerzhadeg war-bouez bezañ dizoloet ar Ganienn vras met daoust da se e chomas gouarnour betek 1544, a-raok mont da Vec'hiko ma varvas e 1554.

### Liammoù diavaez

* Buhezskrid
# Francisco Goméz de Sandoval y Rojas

Francisco Goméz de Sandoval y Rojas, pe Francisco Gómez de Sandoval-Rojas y Borja (Tordesillas, 1553 – Valladolid, 1625), a voe valido ar roue Felipe III, (1598–1621), Roue Spagn, ha kentañ ministr gantañ. Vvet markiz Denia, Iañ markiz Cea e oa, ha Iañ dug Lerma adalek 1599.

## Levrlennadur

* Alvar Ezquerra, A., El Duque de Lerma : corrupción y desmoralización en la España del siglo XVII, Madrid: La Esfera de los Libros, 2010, ISBN 978-84-9734-990-1.
* El duque de Lerma : poder y literatura en el Siglo de Oro, dirigido por Juan Matas, José María Micó y Jesús Ponce, Madrid: Centro de Estudios Europa Hispánica, 2011. ISBN 978-84-936776-7-1.
* Feros, A., El duque de Lerma : realeza y privanza en la España de Felipe III, Madrid: Marcial Pons Historia, 2002. ISBN 978-84-95379-39-9.
* Williams, Patrick, "El Gran Valido, el duque de Lerma, la Corte y el gobierno de Felipe III, 1598 - 1621", Junta de Castilla y León, Valladolid (2010).
# Francisco Vallejo Pons

Francisco Vallejo Pons a zo bet ganet d'ar 21 a viz Eost 1982 en Es Castell, Menorca (Spagn).
Mestrc'hoarier echedoù spagnol eo.
Mestr Meur Etrebroadel eo abaoe 1999, o vezañ an hini yaouankañ eus istor an echedoù e Spagn o pignat ken uhel.
E 2000 e trec'has en iskampionad eus Europa (c'hoarierion dindan 20 vloaz) hag e teuas da vezañ kampion bedel (dindan 18 vloaz).
E Genver 2010 e oa e renk Elo (FIDE) a 2 705. E C'hwevrer e voe trec'h war Veselin Topalov, kampion bedel, e 56 fiñvadenn gant ar pezhioù du. Eilvet e voe e Tournamant Gibraltar (gant Michael Adams e teuas ar maout) e miz C'hwevrer 2010.

## Liammoù diavaez

* E lec'hienn ofisiel
* E Fichenn FIDE

## Notennoù ha daveoù

* ↑ "Libération", 6 a viz C'hwevrer 2010
# Francisco Javier Winthuysen y Pineda

Francisco Javier Winthuysen y Pineda, ganet en El Puerto de Santa María d'an 18 a viz Eost 1747 hag aet da Anaon e Cabo de São Vicente d'ar 17 a viz C'hwevrer 1797, a oa un ofiser-a-vor spagnol.

## Buhez

E-kerzh ar Brezel Saoz-Spagnol, ul lodenn eus Brezel dieubidigezh ar Stadoù Unanet, Winthuysen a oa bet o stourm a-enep ar morlu saoz dirak arvor Galiza hag arvorioù Stadoù-Unanet Amerika. Eno en doa kollet ur vrec'h.
Stourmet en devoa e-kerzh Seziz Jibraltar ha lazhet e voe e San José e-kerzh Emgann Kab São Vicente, evel penn skouadrenn.
# Francisco Ricci

Francisco Ricci (1614-1685), zo ul livour barok spagnol.
E dad Antonio Ricci a oa ul livour italian erruet e Spagn da labourat war-dro kinkladur manati El Escorial, dindan Federico Zuccaro. Dimeziñ a eure Antonio gant ur spagnolez, mont da Vadrid da chom ha kastilhanekaat e anv e Rizi.
En Madrid e voe ganet Juan Ricci en 1600, a voe livour da-heul e dad, ha Francisco Ricci en 1614.
Deskiñ ar vicher a eure gant Vicente Carducho, ha labourat evit ti ar roue adalek 1639.
A-gevret gant Juan Carreño de Miranda ha Francisco Camilo e labouras da ziorren skol Madrid ar barok spagnol, e kinklas ilizoù al lez, ha c'hoariva ar Buen Retiro, ma voe lakaet da rener.
E vrudetañ oberenn eo an Auto de Fe er Plaza Mayor de Madrid.
Mervel a eure Francisco Ricci en El Escorial en 1685.
# Focke-Wulf Fw 190

Ar Focke-Wulf Fw 190 Würger (pig-spern) a oa un nijerez-vrezel tagañ ha bombeziñ eus al Luftwaffe, an aerlu alaman, e-kerzh an Eil brezel-bed. Implijet eo bet adalek miz Eost 1941 betek fin ar brezel. Unplas hag ungefluskerek e oa.

## Liammoù diavaez

a vo kavet e Wikimedia Commons.
* (en) pajenn Warbird Alley Fw190 page
* (de) Die Geschichte der Focke-Wulf 190
# Focke-Wulf Fw 200 Condor

Ar Focke-Wulf Fw 200 Condor, lesanvet Kurier gant ar Gevredidi a oa ur c'harr-nij alaman savet holl gant metal. Ur c'harr-nij unaskellek e oa, gant pevar c'heflusker, savet ha sevenet e oa bet da gentañ gant Focke-Wulf evel ur c'harr-nij da gas tud evit beajoù hir. Ur goulenn japanat da gaout ur c'harr-nij evit troioù evezhiañ hir eus ar morioù a voe awen d'un hent sevel milourel a voe implijet gant al Luftwaffe gnat ar c'hefridioù evezhiañ ha bombezer enep-bigi. Al Luftwaffe a implijas ivez ar c'harr-nij evel unan dezougen .
Echuet e voe e roll efedus evel tager bigi kenwerzh pa voe deuet da vezañ efedus ar RAF Coastal Command ha gant an niver uheloc'h-uhelañ a CAM ship.
* Focke-Wulf Fw 200 Condor evit dezougen ar Wehrmacht
* Focke-Wulf Fw 200 Condor o vont d'ar strad e mor Iwerzhon
* Stumm milourel ar c'harr-nij
* Stumm trevour ar Focke-Wulf Fw 200
* Stumm trevour ar Focke-Wulf Fw 200 eus al Lufthansa
* Distrujoù ur Focke-Wulf Fw 200 Condor e Libia